̀ къ бж҃е́ственному єдинови́дному изъ̑явле́нію ѿ у́мна взира́нія у́мъ пристра́жда измѣни́ся, и недоразумѣва́емымъ ѡзаря́ется превы́шшимъ вся́кагѡ ра́зума, и нераздѣ́ленъ быва́етъ, и про́стъ и безпредѣ́ленъ, а́ки ѿ мра́ка єди́нственнѣ ѡсіява́емь: добро́ту неѡпи́санну зря̀ за простоты̀ превосхожде́ніе: безви́дну, за вся́кагѡ ви́да преиму́щество: безнача́льну, за превышеположе́ніе вся́кагѡ нача́ла каковы́млибо ѡ́бразомъ: са́му у́бѡ неѡбъ̑я́тну: всѣ́хъ же предѣ́лы и каково́либо ѡбдержа́ніе єди́нство въ себѣ̀ вся̂ исполня́ющу я́кѡ преиспо́лнену: са́му же безконе́чну су́щу: и вкра́тцѣ рещѝ, внегда̀ за всѣ́хъ су́щихъ презрѣ́ніе взира́ніемъ єди́нагѡ вся̂ у́зритъ неизрече́ннымъсло́вомъ си́лы у́мственныя превы́ше помышле́нія: тогда̀ вре́мя є́же молча́ти и та́инственнѡ и преми́рнѡ, и да та́кѡ реку̀ безъ̑ѻче́снѡ и неглаго́льнѡ єдинови́днагѡ наслажда́тися бж҃е́ственнѣйшимъ тайноуче́ніемъ и́стины наслажде́нія